DEĊIŻJONI TAL-KUMITAT POLITIKU U TA' SIGURTÀ EUPT/1/2006
tat-2 ta' Mejju 2006
dwar il-ħatra tal-Kap tat-Tim ta' Ppjanar ta' l-UE (TPUE Kosovo) fir-rigward ta' operazzjoni possibbli ta' l-UE ta' maniġġar ta' kriżi fil-qasam ta' l-istat tad-dritt u oqsma oħra possibbli fil-Kosovo
(2006/353/PESK)
IL-KUMITAT POLITIKU U TA’ SIGURTÀ,
Wara li kkunsidra t-Trattat dwar l-Unjoni Ewropea u b’mod partikolari t-tielet paragrafu ta' l-Artikolu 25 tiegħu,
Wara li kkunsidra l-Azzjoni Konġunta tal-Kunsill 2006/304/PESK ta' l-10 ta' April 2006 dwar l-istabbiliment ta' Tim ta' Ppjanar ta' l-UE (TPUE Kosovo) fir-rigward ta' operazzjoni possibbli ta' l-UE ta' maniġġar ta' kriżi fil-qasam ta' l-istat tad-dritt u oqsma oħra possibbli fil-Kosovo (1), u b' mod partikolari l-Artikolu 6 tagħha,
Billi:
(1)
L-Artikolu 6 ta' l-Azzjoni Konġunta 2006/304/PESK jipprovdi li l-Kunsill jawtorizza lill-Kumitat Politiku u ta' Sigurtà jieħu d-deċiżjonijiet rilevanti skond l-Artikolu 25 tat-Trattat, inkluża d-deċiżjoni li jaħtar, fuq proposta mis-Segretarju Ġenerali/Rappreżentant Għoli, Kap tat-Tim ta' Ppjanar ta' l-UE (TPUE Kosovo).
(2)
Is-Segretarju Ġenerali/Rappreżentant Għoli ppropona l-ħatra tas-sinjur Caper Klynge,
IDDEĊIEDA KIF ĠEJ:
Artikolu 1
Is-Sinjur Casper Klynge huwa b'dan maħtur Kap tat-Tim ta' Ppjanar ta' l-UE (TPUE Kosovo) fir-rigward ta' operazzjoni possibbli ta' l-UE ta' maniġġar ta' kriżi fil-qasam ta' l-istat tad-dritt u oqsma oħra possibbli fil-Kosovo.
Artikolu 2
Din id-Deċiżjoni għandha jkollha effett fil-jum ta' l-adozzjoni tagħha.
Hija għandha tapplika sal-31 ta' Diċembru 2006.
Magħmul fi Brussell, nhar it-2 ta' Mejju 2006.